**Sažetak (kontekst, opseg i ciljevi savjetovanja)**

Iz razloga što nisu ostvareni svi tehnički uvjeti za primjenu novog sustava polaganja državnog ispita koji je propisan Pravilnikom o polaganju državnog ispita, a koji se odnose na razvoj i uspostavu informatičke platforme koja će omogućiti elektroničko prijavljivanje, organiziranje i polaganje Ispita, odgođen je početak primjene Pravilnika do 15. studenog 2022. godine.

Nadalje su brisane odredbe Pravilnika koje se odnose na Financijsku agenciju iz razloga što nije izvršitelj obrade podataka u Aplikaciji za državni ispit (ADI sustav) te ne obavlja poslove redovnoga funkcioniranja ADI sustava koji uključuju programsku i tehničku potporu sustavu. U odredbama Pravilnika koje se odnose na članove stručnih radnih skupina dodana je uloga voditelja stručne radne skupine koji organizira rad skupine

Savjetovanje će trajati 15 dana iz razloga što se ne radi o suštinskim izmjenama sadržaja Pravilnika te ne utječu na ciljane skupine niti na povećanje troškova.